钦定古今图书集成/方舆汇编/职方典/第1396卷 > 《议革通夷之弊》
## 钦定古今图书集成/方舆汇编/职方典/第1396卷 > 《议革通夷之弊》

猺獞之性，本自愚直；其桀骜贪狡者，百中之一耳。未
乱先治、已发计擒，夫亦何难？惟有罪“军民脱逃、厮仆
亡匿其中，唆引劫夺，以报私愤；无藉土人鄙恶”商艺
游息其中，为谋画以分货利。是以各贼出没不常，横
行无忌。缉事之设，本为体探贼情；一有军机，辄先走
报。“抚安”之设，本为招抚猺獞；寇贼生发，反为掩饰。是
以有所倚赖，敢于弄兵。及其罪恶贯盈，剿伐必加。掾
房军牢，获其常例，往往露泄，使为豫备。狼兵进山，受
其私贿，往往卖路，纵其逃匿。是以兵至则遁，兵退复
乱。即今有事于地方，先期拘集安抚、土脚、商艺，禁于
一室，令其开报“极恶村分若干，亡命奸徒若干”，与夫
地之险阻厄塞，路之多少远近，或征或剿，就以此辈
为之乡导，有功之日，免其前罪；有漏泄，以军法处治。
其文移往来，尢贵密速，罔俾《掾牢》得以先漏。调兵发
兵亦然。勿令己兵得以卖路，则通夷之弊庶几可革，
剿捕之功，计日可成。